கேள்வி: சீத்தல் சாத்தே குறித்து விரிவாக சொல்லுங்கள்.
பதில்: சீத்தல் சாத்தே மகாராட்டிரா புனேவைச் சேர்ந்த ஒரு நாட்டுப்புற பாடகரும், கவிஞரும் மற்றும் தலித் உரிமை ஆர்வலரும் ஆவார். 2002 ஆம் ஆண்டின் குசராத்து கோத்ரா கலவரத்திற்குப் பிறகு வகுப்புவாத நல்லிணக்கத்தை பரப்புவதற்காக புனேவில் உருவாக்கப்பட்ட கபீர் கலா மஞ்ச் என்ற அரசியல்-கலாச்சார குழுவின் முன்னணி பாடகர்களில் ஒருவராக இருந்து சாதி, பெண்கள், தலித்துகள், சாமியார்கள் உள்ளிட்ட பல்வேறு பிரச்சினைகளைப் பற்றியும், அரசாங்கம், கார்ப்பரேட்டுகளின் பேராசை, நம் சமூகத்தின் பார்ப்பனிய சார்பு ஆகியவற்றைக் கடுமையாகச் சாடியும் பாடல்களைப் பாடி மக்கள் மத்தியில் பரப்புரை செய்துள்ளார்.
கேள்வி: சீத்தல் சாத்தே - வழக்கு பற்றி விளக்கவும்.
பதில்: சாத்தே மீது சட்டவிரோத நடவடிக்கைகள் (தடுப்பு) சட்டத்தின் கீழ் மகாராஷ்டிரா பயங்கரவாத எதிர்ப்புப் படையால் மே 2011 இல் வழக்கு பதிவு செய்யப்பட்டது.அதிலிருந்து தேடப்பட்டு வந்த குற்றவாளியாக இருந்த சீத்தல் சாத்தே மற்றும் அவரது கணவர் சச்சின் மாலி இருவரும் ஏப்ரல் 2, 2013 அன்று மும்பையில் உள்ள விதான் பவனுக்கு வெளியே தலித் தலைவர் பிரகாஷ் அம்பேத்கர் மற்றும் பிறர் முன்னிலையில் "சத்தியாகிரகம்" நடத்தி சரணடைந்துள்ளனர்.கைது செய்யப்பட்ட நேரத்தில் எட்டு மாத கர்ப்பிணியாக இருந்த அவருக்கு, 29 ஜனவரி 2013 அன்று மும்பை உயர் நீதிமன்றத்தால் ஜாமீன் வழங்கப்பட்டுள்ளது.
கேள்வி: சீத்தல் சாத்தே - நவ்யன் பற்றி நீங்கள் என்ன அறிந்துள்ளீர்கள்?
பதில்: புரட்சிகர பாடல்களால் புகழ்பெற்ற இந்த பாடல் கலைஞர் தம்பதியர் 2017 ஆம் ஆண்டில் கிட்டத்தட்ட 45 மாதங்கள் சிறையில் கழித்த பின்னர் "கருத்தியல் வேறுபாடுகள்" காரணமாக கபீர் கலா மஞ்ச் குழுவுடனான 15 ஆண்டுகால தொடர்பை முறித்துக் கொண்டுள்ளனர். இந்த தம்பதியினர் தற்போது நவ்யன் என்ற கலாச்சார குழுவை உருவாக்கி அதன்வழியே பல்வேறு இடங்களில் நிகழ்ச்சிகளை நடத்தி வருகிறார்.
கேள்வி: சீத்தல் சாத்தே - தனிப்பட்ட வாழ்க்கை என்பது என்ன?
பதில்: கபீர் கலா மஞ்ச் குழுவில் இருக்கும்போதே, அவருடன் பணியாற்றிய சக கலைஞ்கரான சச்சின் மாலியை திருமணம் செய்துள்ளார். இத்தம்பதியினருக்கு அபாங் என்ற ஒரு மகன் இருக்கிறான். (17 ஆம் நூற்றாண்டின் துக்காராம் பிரபலப்படுத்திய அபாங் கவிதை வடிவத்தின் நினைவாக இப்பெயரிடப்பட்டுள்ளது).